recursal/SuperWikiNEXT-32B huggingface dataset:
**சின்ன பச்சைக்காலி** (*Marsh Sandpiper*) என அழைக்கப்படுவது உள்ளான்களில் ஒரு சிற்றினமாகும். இது ஒரு கரையோரப் பறவையாகும்.

பெயர்கள்
--------

தமிழில்  :**சின்ன பச்சைக்காலி** 

ஆங்கிலப்பெயர்  :**Marsh Sandpiper**

அறிவியல் பெயர் :***Tringa stagnatillis***

உடலமைப்பு
---------

25 செ.மீ. - சாம்பல் பழுப்பு நிற உடல் கொண்ட இதன் முன் நெற்றி, கண்புருவம், தலையின் பக்கங்கள், பின்முதுகு, பிட்டம் ஆகியனவும், மார்பு, வயிறு, வாலடி ஆகியனவும் தூய வெள்ளை நிறங் கொண்டவை.

காணப்படும் பகுதிகள் ,உணவு
-------------------------

குளிர்காலத்தில் வலசை வரும் இதனைக் குளங்கள், ஏரிகள் ஆகியவற்றின் நீர்ப்பரப்பின் ஓரங்களிலும் நீர்தேங்கி நிற்கும் நெல்வயல்களிலும் பரவலாகக் காணலாம். சிறிது உப்பான நீர் தேங்கியுள்ள பகுதிகளில் விரும்பித் திரிவது. ஆகஸ்ட் இறுதியில் வரத் தொடங்கும் இவை மே முதல் வாரத்தில் திரும்பிவிடும். இனப் பெருக்கம் செய்வதில் ஈடுபடாத சில, கோடையிலும் இங்கே தங்கிவிடுகின்றன. 1962இல் கோடியக்கரையில் காலில் வளையம் அணிவிக்கப்பட்ட இரு பறவைகள் 5100 கி.மீ. தொலைவுக்கு அப்பால் ரஷ்யாவில் மீண்டும் பிடிக்கப்பட்டுள்ளன. தலையும் அலகும் முழுவதும் மூழ்கும்படி நீர் பரப்பில் இறங்கி இரை தேடவும் செய்யும். சிறுநத்தை, புழு பூச்சிகள் இதன் முக்கிய உணவு எழுந்து பறக்கும் போது **ச்சீ வீப், ச்சி வீப்** எனக் குரல் கொடுக்கும்.

படங்கள்
-------

* சின்ன பச்சைக்காலிசின்ன பச்சைக்காலி
* பறக்கும் சின்ன பச்சைக்காலிபறக்கும் சின்ன பச்சைக்காலி
* இரைதேடும் சின்ன பச்சைக்காலிஇரைதேடும் சின்ன பச்சைக்காலி
* கூட்டமாக பறக்கும் சின்ன பச்சைக்காலிகூட்டமாக பறக்கும் சின்ன பச்சைக்காலி
*

மேற்கோள்கள்
-----------

1. ↑  "*Tringa stagnatilis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2* (பன்னாட்டு இயற்கைப் பாதுகாப்புச் சங்கம்). 2012.. பார்த்த நாள்: 26 November 2013.
2. ↑  "**சின்ன பச்சைக்காலி** ".. பார்த்த நாள்: 1 நவம்பர் 2017.
3. ↑  **தமிழ்நாட்டுப் பறவைகள்** **முனைவர் க.ரத்னம்**-**மெய்யப்பன் பதிப்பகம்** *பக்கம் எண்*:47

வெளி இணைப்புகள்
---------------

விக்கிமீடியா பொதுவகத்தில்,  
 ***Tringa stagnatilis***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Tringa stagnatilis***

* Marsh sandpiper species text in The Atlas of Southern African Birds
* BirdLife species factsheet for *Tringa stagnatilis*
* *{{{2}}}* on Avibase
* சின்ன பச்சைக்காலி videos, photos, and sounds at the Internet Bird Collection
* சின்ன பச்சைக்காலி photo gallery at VIREO (Drexel University)
* Interactive range map of *Tringa stagnatilis* at IUCN Red List maps
* Audio recordings of Marsh sandpiper on Xeno-canto.
**நீலமஞ்சள் ஐவண்ணக் கிளி** அல்லது **நீலமஞ்சள் பெருங்கிளி** என்பது கிளிக் குடும்பத்தைச் சேர்ந்த *மக்காவ்* என்னும் பெருங்கிளி வகையைச் சேர்ந்த ஒரு பறவை. இப்பறவைகள் தென்னமெரிக்கக் காடுகளில் காணப்படுகின்றன.

இயல்பு
------

இப்பெருங்கிளி 76 முதல் 83 செ.மீ நீளமும் 900 முதல் 1300 கிராம் எடை வரையும் வளரக்கூடியது. இப்பறவை பார்ப்பதற்கு அழகாக நீல இறக்கை, வாலுடனும் கருநீல கன்னமும், உடலின் அடிப்பகுதி பொன்மஞ்சளாகவும் இருக்கும். இதன் நெற்றி பச்சைநிறத்திலும் அலகு கருப்பாகவும் இருக்கும். கடினமான கொட்டைகளை உடைத்துத் தின்ன ஏதுவாக இப்பறவை உறுதியான அலகினைப் பெற்றுள்ளது.

இனப்பெருக்கம்
-------------

இப்பறவைகள் பொதுவாக வாழ்நாள் முழுவதும் ஓரிணையுடன் வாழ்கின்றன. மரப்பொந்துகளில் கூடுகட்டி வாழ்கின்றன. பெண் கிளியானது இரண்டிலிருந்து மூன்று முட்டைகள் வரை இடும். 28 நாட்கள் அம்முட்டைகளை அடைகாக்கும்.

இப்பறவைகள் இவற்றின் அழகான தோற்றத்திற்காகவும் இவற்றின் பேசும் திறனுக்காகவும் மக்களால் விரும்பி வளர்க்கப்படுகின்றன.

வெளியிணைப்பு
------------

விக்கிமீடியா பொதுவகத்தில்,  
 ***Ara ararauna***   
என்பதின் ஊடகங்கள் உள்ளன. 

* World Parrot Trust Parrot Encyclopedia – Species Profile
* Blue-and-yellow Macaw videos, photos & sounds பரணிடப்பட்டது 2016-03-23 at the வந்தவழி இயந்திரம் on the Internet Bird Collection.
தஞ்சை நால்வர் குடும்பத்தைச் சேர்ந்த கிட்டத்தட்ட நூறு வருடங்கள் பழமையான அரியதொரு புகைப்படம் இது. தஞ்சையில் எடுக்கப்பட்ட இப்புகைப்படத்தில் சிறுமிகள் கோலாட்டம் ஆடுவதைக் காணலாம். பின்னணியில் வயலின் வித்வான் வடிவேலுவுக்கு ஸ்வாதித் திருநாள் மகாராஜா பரிசளித்த வயலினையும் காணலாம். இது ஸ்ரீ பொன்னையா நாட்டியக் கல்லூரியின் எட்டாம் ஆண்டு விழாப் புகைப்படம்.
**பின்னல் கோலாட்டம்** என்பது **குறுந்தடிச் சிலம்பு** எனப்படும் கோலாட்டத்தில் ஒரு வகை ஆகும். கோலாட்டத்தில் பின்னல் கோலாட்டம் பார்க்கச் சிறந்தது. ஒரு கயிறின் இரண்டு புறங்களிலும் கம்புகளைக் கட்டிக்கட்டிக்கொண்டு 10 பேர் ஆடுவார்கள். முன்னும், பின்னும் ஆடி அந்தக் கயிறுகளை பின்னல்களாக கோர்த்து, பின்னர் அதே ஆட்டத்தை திரும்பவும் ஆடி பின்னலை அவிழ்ப்பார்கள். பெரும்பாலும் திருமண வீடுகளில் இந்த கலையாடல் நிகழும். அதாவது மூன்று மூன்று கயிறுகளாக இடைவெளி விட்டு விட்டத்தில் கட்டியிருப்பார்கள். ஒரு கயிறுக்கு ஒன்று அல்லது இரண்டு பேர் வீதம் பிடித்துக்கொண்டே பாட்டுக்கு ஏற்றபடி கோலாட்டம் அடித்தபடியே ஊடாட வேண்டும். பாட்டின் முடிவில் அழகான பின்னல் வந்திருக்கும் கயிறுகளில். இது சற்றுக் கடினமான வகை கோலாட்டமாகும். கல்யாண கோலாகலத்தின் மூன்றாம் நாள் (முகூர்த்தம் முடிந்த அடுத்த நாள்) பிள்ளை வீட்டார் பெண்ணை அழைத்து கிளம்பும் முன், எல்லா பெண்டிரும், இந்த பின்னல் கோலாட்டம் ஆட்டம் ஆடுவார்கள்.

அமைப்பு
-------

வட்டமான கட்டையில் ஓரத்தில் சுற்றி சுமார் 10 அல்லது 12 துளை போடப்பட்டிருக்கும். அதில் ஒவ்வொரு துளையிலும் நீண்ட மணியான் கயிறு எனப்படும் மெல்லிய உறுதியான கயிறு கோர்க்கப்பட்டு தோரணமாகத் தொங்கவிடப்பட்டு இருக்கும். அந்த கட்டையை கொக்கி மூலம் மரத்தின் கிளையில் கட்டிவிட்டு ஒவ்வொரு கயிறையும் ஆடுபவர்களிடம் கொடுப்பர். ஒரு கோலாட்ட கழியை அதில் சுற்றிக்கொள்ள வேண்டும். அதை இடது கையில் பிடிக்கவேண்டும். பின்பு இன்னொரு கழியை குறுக்கே 'T' போல வைத்துக்கொண்டு சுற்றி வட்டமாக நிற்க வேண்டும்.

ஆடலும் பாடலும்
--------------

பாடுபவர் பாட ஆரம்பித்ததும் ஆடுபவர்கள் வலது கையில் உள்ள கழியை கயிறு சுற்றி இருக்கும் கழியில் தட்டி குறுக்கும் நெடுக்கும் தாளத்திற்கு தகுந்தவாறு ஆடிக்கொண்டு செல்லவேண்டும். ஒவ்வொரு பாட்டுக்கும் வெவ்வேறு விதமான முறையில் நடன அசைவுகள் உண்டு. பாட்டு முடியும்போது அந்த கயிறுகள் பின்னிக்கொண்டு சடை போலவும் முருங்கைக்காய் போலவும் தெரியும். அதே போல் திரும்பவும் ஆடி முன்பு இருந்த நிலைக்கு வரவேண்டும். யாராவது தப்பாக ஆடிவிட்டால் ஆட்டம் முடியும்போது கயிற்றுப்பின்னல் சரியாக இருக்காது.

கோப் வேணி
---------

வட மாநிலங்களில் இக்கோலாட்டம் கோப் வேணி என அழைக்கப்படுகிறது. பல வண்ண துணிகளையோ அல்லது கயிற்றையோ உத்தரத்திலிருந்து தொங்கவிட்டு அதை நடனமணிகளின் இடக் கைக்கோலில் கட்டி அவர்கள் அசைவுகளைச் செய்யும்பொழுது மெதுவாகக் கயிறுகள் ஓர் அழகிய பின்னலாக பின்னப்படும். பிறகு ஆடிய முறையின் நேர் எதிர் முறையில் ஆடிப் பின்னல் அவிழ்க்கப்படும். இதுவே ‘கோப் வேணி’. வேணி என்றால் பின்னல் என்று பொருள். இதற்குக் கிருஷ்ண லீலை பற்றிய பாடல்கள் இசைக்கப்படும். ஆடும் ஆண்களும் பெண்களும் வண்ண ஆடை அலங்காரங்கள் செய்து கொள்வார்கள்.

மேற்கோள்கள்
-----------

1. ↑  ஆட்டமும், தடுமாற்றமும்
2. ↑  "அழிந்துப் போன அடையாளங்கள்" இம் மூலத்தில் இருந்து 2011-07-04 அன்று. பரணிடப்பட்டது.. .
3. ↑  ஸ்ரீஜா வெங்கடேஷ்
[*தொடர்பிழந்த இணைப்பு*]
4. ↑  நடன சபாபதி, நினைத்துப்பார்க்கிறேன்
[*தொடர்பிழந்த இணைப்பு*]

வெளியிணைப்புகள்
---------------

* தமிழக நாட்டுப்புறக் கலைஞர்கள் நல வாரியம் பரணிடப்பட்டது 2012-01-11 at the வந்தவழி இயந்திரம்
**பதம் சிங் தகியா (Padam Singh Dahiya)** இந்தியாவைச் சேர்ந்த ஓர் அரசியல்வாதியாவார். இந்தியாவின் அரியானா மாநிலம் சோனிபத்து மாவட்டத்தில் உள்ள கந்தா கிராமத்தைச் சேர்ந்தவர். சோனிபத்து தொகுதியில் இந்திய தேசிய லோக் தளம் கட்சியின் வேட்பாளராகப் போட்டியிட்டு 10ஆவது அரியானா மாநிலத்தின் சட்டமன்றத்தில் உறுப்பினராக இருந்தார்.

தொழில்
------

தகியா 1990 ஆம் ஆண்டில் அரசியலில் நுழைந்து இந்திய தேசிய லோக்தல் கட்சியில் சேர்ந்தார்.

2019 ஆம் ஆண்டு சனவரி மாதத்தில் ஜனநாயக்க சனதா கட்சியில் சேர்ந்தார். சோனிபத்து மாவட்டத்தில் சனநாயக்கு சனதா கட்சியின் தலைவராக உள்ளார்.  

2023 ஆம் ஆண்டு மார்ச்சு மாதத்தில் தகியா சனநாயக்கு சனதா கட்சியை விட்டு வெளியேறி இந்திய தேசிய காங்கிரசு கட்சியில் சேர்ந்தார்.

மேற்கோள்கள்
-----------

1. ↑  ADR. "Padam Singh(Indian National Lok Dal(INLD)):Constituency- SONIPAT(HARYANA) - Affidavit Information of Candidate:". .
2. ↑  "MLA Details". .
3. ↑  "haryana Know Your Candidates- Lok Sabha Elections 2014". .
4. ↑  "हर गांव से कल गिरफ्तारी देंगे कार्यकर्ता : पदम दहिया". .
5. ↑  "Behind INLD's ticket strategy, caste calculations and family ties". .
6. ↑  "हरियाणा में सरकार बनाएगी जजपा : पदम" (in hi). 2019-02-04. .
7. ↑  "बीजेपी छोड़ कर जेजेपी में शामिल हुए स्वामी देशवाल" (in hi). 2019-01-07. .
8. ↑  "Sonipat Politcs: जजपा जिलाध्यक्ष पदम सिंह दहिया ने पार्टी को दिया झटका, कांग्रेस में हुए शामिल" (in hi). .
தரப்பட்ட மூன்று வட்டங்களின் (கருப்பு) சமதொடுகோட்டு வட்டம் (ஆரஞ்சு); சமதொடுகோட்டச்சுச் சந்தி (ஆரஞ்சு).
வடிவவியலில், பொதுமைய வட்டங்களல்லாத மூன்று வட்டங்களின் **சமதொடுகோட்டச்சுச் சந்தி** (*radical center*), என்பது அம்மூன்று வட்டங்களை இரண்டிரண்டாக எடுத்துக்கொண்டு வரையப்படும் மூன்று சமதொடுகோட்டு அச்சுகளும் சந்திக்கும் புள்ளியாகும். எடுத்துக்கொள்ளப்படும் மூன்று வட்டங்களில் எந்த இரண்டு வட்டங்களும் பொதுமைய வட்டங்களாக இருக்கக் கூடாது. சமதொடுகோட்டச்சுச் சந்தி மூன்று வட்டங்களுக்கும் வெளியில் அமைந்தால், அது தரப்பட்ட மூன்று வட்டங்களின் சமதொடுகோட்டு வட்டத்தின் மையமாக இருக்கும்.

மூன்று வட்டங்களின் சமதொடுகோட்டு அச்சுகள் ஒரு புள்ளியில் சந்திக்கும் என்பதை எளிதாக விளக்கலாம்:

மூன்று வட்டங்களில் இரண்டிரண்டாக எடுத்துக் கொண்டு சமதொடுகோட்டு அச்சுகளைக் காண, ஒவ்வொரு சோடி வட்டத்தின் சமதொடுகோட்டு அச்சிலிருந்தும் அவ்வட்டங்களுக்கு வரையப்படும் தொடுகோடுகள் சமநீளமுள்ளவையாக இருக்கும். எனவே கடப்பு உறவின் படி (transitive relation) மூன்றுவட்டங்களுக்கும் வரையப்படும் தொடுகோடுகள் மூன்றும் சமநீளமுள்ளவையாக உள்ளவாறு, மூன்று சமதொடுகோட்டு அச்சுகளுக்கும் பொதுவான ஒரு புள்ளி இருக்கும். இப்பொதுப் புள்ளியே சமதொடுகோட்டச்சுச் சந்தியாகும்.

சமதொடுகோட்டச்சுச் சந்தி, வடிவவியலில் பலவகையானப் பயன்பாடுகளைக் கொண்டுள்ளது. பிரெஞ்சு கணிதவியளாளர் *ஜோசஃப் டயாஸ் கெர்கோன்* 1814 ஆம் ஆண்டில் வெளியிட்ட அப்பலோனியசின் கணக்கில், சமதொடுகோட்டச்சுச் சந்தி முக்கியப் பயன்பாடு கொண்டுள்ளது.

மேற்கோள்கள்
-----------

1. ↑  Johnson (1960), p. 32.

மேலும் படிக்க
-------------

* C. Stanley Ogilvy (1990). *Excursions in Geometry*. Dover. பக். 23. பன்னாட்டுத் தரப்புத்தக எண்:0-486-26530-7.
* Coxeter HSM, Greitzer SL (1967). *Geometry Revisited*. Washington: Mathematical Association of America. பக். 35, 38. பன்னாட்டுத் தரப்புத்தக எண்:978-0-88385-619-2.
* Johnson RA (1960). *Advanced Euclidean Geometry: An elementary treatise on the geometry of the triangle and the circle* (reprint of 1929 edition by Houghton Miflin ). New York: Dover Publications. பக். 32–34. பன்னாட்டுத் தரப்புத்தக எண்:978-0-486-46237-0.
* Wells D (1991). *The Penguin Dictionary of Curious and Interesting Geometry*. New York: Penguin Books. பக். 35. பன்னாட்டுத் தரப்புத்தக எண்:0-14-011813-6.
* Dörrie H (1965). "Monge's Problem". *100 Great Problems of Elementary Mathematics: Their History and Solutions*. New York: Dover. பக். 151–154 (§31).
* Lachlan R (1893). *An elementary treatise on modern pure geometry*. London: Macmillan. பக். 185.

வெளி இணைப்புகள்
---------------

விக்கிமீடியா பொதுவகத்தில்,  
 ***Radical centers and axes***   
என்பதின் ஊடகங்கள் உள்ளன. 

* Weisstein, Eric W. "Radical center", *MathWorld*.
* Weisstein, Eric W. "Radical circle", *MathWorld*.
* Weisstein, Eric W. "Monge's problem", *MathWorld*.
* Radical Center at Cut-the-Knot
* Radical Axis and Center at Cut-the-Knot
**சதுப்பு மண்கொத்தி**  எனப்படும் சதுப்பு உள்ளான் (Marsh sandpiper -- *Tringa stagnatilis*) ஒரு சிறிய கரைப்பறவை ஆகும். ஐரோப்பாவின் கிழக்குப் பகுதிகள் மற்றும் மத்திய ஆசியப்பகுதிகளின் ஸ்டெப்பி புல்வெளிகளிலும் டேய்கா ஈரநிலங்களிலும் இனப்பெருக்கம் செய்யும் இச்சிறிய உள்ளான்கள், பெரும்பாலும் ஆப்பிரிக்காவிற்கும் இந்தியாவிற்கும் குளிர்காலங்களில் வலசை போகின்றன.

உடல் தோற்றம்
------------

இது பச்சைக்கால் உள்ளானை விட சிறிய பறவை ஆகும். இது 22 முதல் 25 செமீ நீளம் உடையது. பச்சை அல்லது மஞ்சள் நிறத்தில் நீளமான கால்களை உடையது.

### இனப்பெருக்க காலத்தில்

முன்கழுத்தில் கோடுகள் காணப்படும்; மார்பு மற்றும் மேல் பகுதிகளில் கொப்பளங்கள் போன்ற தோற்றம் கொண்ட இறக்கையும் பட்டைகளும் காணப்படும்.

### இனப்பெருக்கம் அல்லா காலத்தில்

மேல்பாகங்கள் சாம்பல் நிறத்தில் காணப்படும்; முன்கழுத்து மற்றும் கீழ்ப்பாகங்கள் வெள்ளையாக இருக்கும்.

### இளைய பறவை

சற்றே பழுப்பு மஞ்சள் நிற ஓரங்களுடன் மேல்பாகங்களில் கருத்த கோடுகள் காணப்படும்.

வாழ்விடம்
---------

ஆறுகள், ஏரிகளை ஒட்டிய கரைப்பகுதி மற்றும் சதுப்பு நிலம் அல்லது ஈரநிலங்கள் ஆகிய பகுதிகளில் சதுப்பு மண்கொத்திகளைக் காணலாம்.

மேற்கோள்கள்
-----------


1. ↑  "*Tringa stagnatilis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2* (பன்னாட்டு இயற்கைப் பாதுகாப்புச் சங்கம்). 2012.. பார்த்த நாள்: 26 November 2013.
2. 1 2  தென் இந்திய பறவைகள் - கிரிமிட், இன்சுகிப், மகேஷ்வரன் - பக். 98:7 - BNHS (2005)
**சேகரிபுரம்** (Shekaripuram) இந்தியாவின் கேரள மாநிலம் பாலக்காடு நகரில் உள்ள ஒரு புறநகர் குடியிருப்பு பகுதியாகும்.   சேகரிபுரம் அதன் அக்ரகாரத்திற்கு பிரபலமானது அல்லது அக்ராகர பாரம்பரிய கிராமம் என்று அறியப்படுகிறது.  சேகரிபுரத்தில் இருந்து தொடங்கும் ஒரு சாலை பொதுவாக கோழிக்கோடு புறவழிச் சாலை என்று அழைக்கப்படுகிறது, இது கேரளாவின் பிற பகுதிகளில் இருந்து வரும் வாகனங்கள் பாலக்காடு நகரத்தைத் தவிர்த்து தமிழகம் நோக்கிச் செல்லும் வாகனங்களுக்காக அமைக்கப்பட்ட 4 வழி புறவழிச் சாலையாகும்.

கோவில்கள்
---------

* இலட்சுமிநாராயண சுவாமி கோவில்
* பால கணபதி கோவில்
* அரிகர புத்திர சுவாமி கோவில்
* ஏமூர் பகவதி கோவில்
* விசுவநாத சுவாமி கோவில்

திருவிழாக்கள்
-------------

 சேகரிபுரம் இரதோற்சவம்
சேகரிபுரம் தேர் (தெரு) திருவிழா மே மாதத்தில் நடைபெறுகிறது.  மே 2007 ஆம் ஆண்டு மே மாதத்தில் ஒரு பெரிய மகாகும்பாபிசேக விழா இலட்சுமிநாராயண் கோயிலில் நடத்தப்பட்டது.

மேற்கோள்கள்
-----------

1. ↑  "Pin Code: SEKHARIPURAM, PALAKKAD, KERALA, India, Pincode.net.in". .
2. ↑  "Local Self Government Department | Local Self Government Department". .
3. ↑  "Palakkad - Agraharams -". .
4. ↑  "കൽമണ്ഡപം-ശേഖരിപുരം ബൈപാസ് ഇനി മാതൃക റോഡ് | Madhyamam". .
5. ↑  "Sekharipuram Ratholsavam" (in en). .
**ராகேஷ்பாய் ஜஸ்வந்த்லால் ஷா** (பிறப்பு 1 ஜனவரி 1962) இந்தியாவின் குஜராத் மாநிலத்தைச் சேர்ந்த ஒர் அரசியல்வாதி ஆவார்.  தற்போது, இவர் குஜராத்தின் அகமதாபாத் மாவட்டத்தில் உள்ள எல்லிஸ் பிரிட்ஜ் சட்டமன்றத் தொகுதியின் 12வது சட்டமன்ற  உறுப்பினராகப் பணியாற்றி வருகிறார்.

1998 முதல் பாரதிய ஜனதா கட்சியின் (பாஜக) உறுப்பினராக உள்ளார். இவர் அகமதாபாத் நகரின் (கர்னாவதி மகாநகர்)  கட்சித் தலைவராக இரண்டு முறை பதவி வகித்தார். 2006 முதல் 2009 வரை அகமதாபாத் நகர பாரதிய ஜனதா கட்சியின் பொருளாளராகவும் இருந்துள்ளார். மேலும் இவர் இரண்டு முறை *பல்டி* வார்டு கவுன்சிலராகவும் பதவி வகித்துள்ளார்.

ஆரம்ப கால வாழ்க்கை
------------------

ராகேஷ் ஷா 1 சனவரி 1962 அன்று ஒரு நடுத்தர குடும்பத்தில் பிறந்தார். அகமதாபாத்தில் உள்ள திவான் பல்லுபாய் பள்ளியில் படித்த இவர், குஜராத் பல்கலைக்கழகத்தின் நவ்குஜராத் வணிகக் கல்லூரியில் பயின்று வணிகவியல் பாடத்தில் இளங்கலைப் பட்டம் பெற்றார். ராகேஷ்பாய் தனது குழந்தைப் பருவத்திலிருந்தே ராஷ்ட்ரிய சுயம்சேவாக் சங்கத்துடன் (RSS) தன்னை இணைத்துக் கொண்டார்.

தொழில்
------

### ஆரம்பகால அரசியல் வாழ்க்கை

அவர் தனது ஆரம்ப ஆண்டுகளில் ராஷ்டிரிய சுயம்சேவாக் சங்கத்தின் நகர காரியத் தலைவராக இருந்தார். 

### அரசியலில் வகித்த பதவிகள்

|  |  |
| --- | --- |
| 2000 - 2005 | பல்டி வார்டு கவுன்சிலர், அகமதாபாது மாநகராட்சி |
| 2005 - 2010 | பல்டி வார்டு கவுன்சிலர், அகமதாபாத் மாநகராட்சி |
| 2006 - 2009 | பொருளாளர், பாரதிய ஜனதா கட்சி, அகமதாபாத் |
| 2007 - 2012 | எம்.எல்.ஏ. எல்லிஸ் பிரிட்ஜ் தொகுதி, குஜராத் சட்டமன்றம்.  |
| 2010 - 2013 | தலைவர், பாரதிய ஜனதா கட்சி, அகமதாபாத். |
| டிசம்பர் 2012 முதல் | எம்.எல்.ஏ. எல்லிஸ்பிரிட்ஜ் தொகுதி, குஜராத் சட்டமன்றம். (2வது முறை) |
| மார்ச் 2013 - மார்ச் 2016 | தலைவர், பாரதிய ஜனதா கட்சி, அகமதாபாத் (2வது பதவிக்காலம்) |
| மார்ச், 2016 முதல் | செயற்குழு உறுப்பினர், பாஜக - குஜராத் பிரதேசம் |

ராகேஷ் ஷா  2007 இல் குஜராத்தின் எல்லிஸ் பிரிட்ஜ் சட்டமன்றத் தொகுதியில் இருந்து சட்டமன்றத்திற்கு முதன்முதலாக தேர்ந்தெடுக்கப்பட்டார். 2012ல் மீண்டும் அதே தொகுதியில் போட்டியிட வாய்ப்பு பெற்று வெற்றி பெற்றார்  2006 ஆம் ஆண்டின் இறுதியில் இருந்து 2009 ஆம் ஆண்டு வரை அகமதாபாத் நகரத்தின் பாஜக கட்சியின் பொருளாளராக இவர் பதவி வகித்தார்.

அங்கீகாரம்
----------

தற்போது இவர் குஜராத்தின் சிறப்பு பாரத் ஒலிம்பிக்ஸ் தலைவராக உள்ளார். மேலும் குஜராத் மாநில செஸ் சங்கத்தின் துணைத் தலைவர் பதவியையும் வகித்து வருகிறார். 

2007 சட்டமன்றத் தேர்தலில் பாஜக சார்பில் போட்டியிட்டு 67,600 வாக்குகள் முன்னிலையில் வெற்றி பெற்ற இவர்  2012 தேர்தலில் 76,400 வாக்குகள் முன்னிலை வெற்றி பெற்றிருந்தார்.

மேற்கோள்கள்
-----------

1. ↑  "Gujarat State Portal" (in en). .
2. ↑  "Rakesh Jashvantlal Shah - MLA Ellisbridge" (in en-US). .
3. ↑  "Bharatiya Janata Party : Karnavati Mahanagar" இம் மூலத்தில் இருந்து 1 May 2017 அன்று. பரணிடப்பட்டது.. .
4. ↑  "Rashtriya Swayamsevak Sangh" (in en). .
5. ↑  "List of BJP Members (Thirteenth Gujarat Legislative Assembly)" இம் மூலத்தில் இருந்து 28 May 2015 அன்று. பரணிடப்பட்டது.. .
6. ↑  Shah, Rakesh. "Rakesh Shah". .
7. ↑  "Ellis Bridge Election and Results 2017, Candidate list, Winner and Runner-up". .
8. ↑  "GSCA- Gujarat State Chess Association". .
9. ↑  ADR. "Rakesh J Shah(Bharatiya Janata Party(BJP)):Constituency- ELLISBRIDGE(Ahmedabad ) - Affidavit Information of Candidate". .
**கிரெக்கோ தற்காப்பு** (*Greco Defence*) என்பது பின்வரும் நகர்வுகளுடன் தொடங்கப்படும் சதுரங்கத் திறப்பு முறையாகும். கியோவச்சினோ கிரெக்கோ கண்டுபிடித்த காரணத்தால் இத்திறப்பு கிரெக்கோ தற்காப்பு எனப் பெயர் பெற்றது. மெக்கோன்னெல் தற்காப்பு என்ற பெயராலும் இதை அழைக்கலாம்.

1. e4 e5
2. Nf3 Qf6
சதுரங்கத் திறப்புகளின் கலைக்களஞ்சியத்தில் இத்திறப்புக்கான குறியீடு சி40 எனக் குறிக்கப்பட்டுள்ளது.

உரையாடல்
--------

கருப்பு தன்னுடைய e- சிப்பாயைக் காப்பாற்ற பல்வேறு சாத்திய நகர்வுகள் உள்ள நிலையில் 2...Qf6 என்று விளையாடுவது பலவீனமானது. ஏனெனில் கருப்பு ராணி தேவைக்கு முன்னதாகவே போருக்குள் வருகிறது. வெள்ளைக் காய்கள் அதன்மீது தாக்குதல் மேற்கொள்ளவும் இலக்காகிறது. g8 இல் நிற்கும் கருப்பு குதிரை வெளிவர முடியாமல் அங்கேயே நிற்க வேண்டியுள்ளது. இத்திறப்பில் குறை சொல்வதற்கு இதைத்தவிர வேறு காரணம் ஏதுமில்லை. இத்திறப்பு முறையில் பிரச்சினைகள் ஏதுமின்றி வெள்ளை தன் காய்களை நகர்த்த இயல்கிறது 
புதிய சதுரங்க வீரர்கள் தேர்ந்தெடுக்கும் ஒரு பிரபலமான தொடக்க தேர்வு என்றாலும், இத்திறப்பை விளையாடும் வீர்ர்கள், "நன்றாக தெரிந்துகொள்ள வேண்டும்" என்று அனைத்துலக மாசுட்டர் கேரி லேன் கூறுகிறார்.

உதாரணங்கள்
----------

### கிரெக்கோ வரிசை நகர்வுகள்

கிரெக்கோ தற்காப்பு திறப்புக்கு எதிராக நகர்த்த வேண்டிய நகர்வுகளை அவரே 1620 ஆம் ஆண்டில் காட்சிப்படுத்தியுள்ளார். 
*1. e4 e5 2. Nf3 Qf6?! 3. Bc4 Qg6 4. 0-0 Qxe4 5. Bxf7+ Ke7'*

5...Kxf7?? 6.Ng5+ கருப்பு ராணி இழக்கப்படுகிறது.
**6. Re1 Qf4 7. Rxe5+ Kxf7**

7...Kd8 8.Re8#
**8. d4 Qf6 9. Ng5+ Kg6 10. Qd3+ Kh6 11. Nf7# 1–0**

### மெக்கோனெல் ஆட்டம்

**மார்பி X மெக்கோனெல், 1849**
11.Nxd4 நகர்வுக்குப் பின்னர் நிலை

மார்பி x மெக்கோனெல், நியூ ஒரிலியன்சு 1849:

```
**1. e4 e5 2. Nf3 Qf6 3. Nc3 c6 4. d4 exd4 5. e5 Qg6 6. Bd3**
```

6.Qxd4! வெள்ளைக்கு முன்னேற நல் வாய்ப்பைத் தருகிறது
**6... Qxg2 7. Rg1 Qh3 8. Rg3 Qh5 9. Rg5 Qh3 10. Bf1 Qe6 11. Nxd4** (see diagram) 

... வெள்ளைக் காய்களுடன் விளையாடும் மார்பியின் நிலை நன்றாக உள்ளது.
### பசுச்செ ஆட்டம்

பால்சென் X பசுச்செ துசெல்டார்ப் 1863 :

**1. e4 e5 2. Nf3 Qf6 3. Bc4 Nh6**

கருப்பு சிறிதளவு முன்னெச்சரிக்கை நகர்வு செய்கிறார். வெள்ளை d4 நகர்வையும் தொடர்ந்து Bxh6 நகர்வையும் செய்தால் ...Qxh6 என்று ஆடும் வழிமுறைக்கு அந்நகர்வு உதவும்.
**4. 0-0 Bc5 5. Nc3 c6 6. d4! Bxd4 7. Nxd4 exd4 8. e5 Qg6 9. Qxd4**

மறுபடியும் வெள்ளை இங்கு நல்ல நிலையில் உள்ளது. .

மேற்கோள்கள்
-----------

1. ↑  Opening Lanes Gary Lane, Chesscafe.com, 2001, last question on the page.
2. ↑  Joel Benjamin; Eric Schiller (1987). "Greco Defence". *Unorthodox Openings*. Macmillan Publishing Company. பக். 91–92. பன்னாட்டுத் தரப்புத்தக எண்:0-02-016590-0. .
3. ↑  Eric Schiller (1998). "McConnell Defense". *Unorthodox Chess Openings*. Cardoza Publishing. பக். 287. பன்னாட்டுத் தரப்புத்தக எண்:0-940685-73-6. .
**சேச்செர்லா** *(Chejerla)* என்பது இந்தியாவின் ஆந்திரப் பிரதேச மாநிலத்தில் உள்ள நெல்லூர் மாவட்டத்தில் இருக்கும் ஒரு மண்டலம் மற்றும் கிராமம் ஆகும். பழம்பெருமை வாய்ந்த தனிப்பட்ட வரலாற்றுச் சிறப்பு மிக்க சென்னகேசவரின் தெய்வீக கோவில் இங்கு அமைந்திருக்கிறது. மேலும், சங்கராந்தி திருவிழா ஒவ்வோர் ஆண்டும் ஆயிரக்கணக்கான பக்தர்களால் சிறப்பாக இங்குக் கொண்டாடப்படுகிறது.

இருப்பிடம்
----------

நெல்லூரிலிருந்து 55 கிலோமீட்டர் தொலைவிலும், பொதலகூரிலிருந்து 26 கிலோமீட்டர் தொலைவிலும் ஆத்மகூரிலிருந்து 18 கிலோமீட்டர் தொலைவிலும் சேச்செர்லா இருக்கிறது. நான்கு திசைகளிலும் நான்கு ஏரிகளைக் கொண்டு இக்கிராமம் அழகாக காட்சியளிக்கிறது.

மக்கள் தொகையியல்
----------------

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி சேச்செர்லா கிராமத்தின் மக்கள் தொகை 6172 ஆகும். இத்தொகையில் 52 சதவீதத்தினர் ஆண்கள் மற்றும் 48 சதவீதத்தினர் பெண்கள் ஆவர். சராசரியாக இக்கிராமத்தின் படிப்பறிவு 65.89% ஆகும். இது ஆந்திரப் பிரதேசத்தின் சராசரி படிப்பறிவு சதவீதமான 67.02% என்பதை விட குறைவாகும். ஆண்களின் படிப்பறிவு சதவீதம் 74% ஆகவும் பெண்களின் படிப்பறிவு சதவீதம் 57 ஆகவும் இருந்தது.

புவியியல் அமைப்பு
-----------------

14.5167° வடக்கு 79.5167° கிழக்கு என்ற அடையாள ஆள்கூறுகளில் சேச்செர்லா கிராமம் பரவியுள்ளது. மேலும், கடல் மட்டத்தில் இருந்து 48 மீட்டர்கள் (160 அடி) உயரத்தில் இக்கிராமம் அமைந்துள்ளது.

மேற்கோள்கள்
-----------

1. ↑  Census of India 2011: Data from the 2011 Census
2. ↑  Falling Rain Genomics.Chejerla
**கீட்டோன் ஆலசனேற்றம்** *( ketone halogenations)* கரிம வேதியியலில் ஒரு சிறப்பு வகையான ஆலசனேற்ற வினையாகும். தொடர்புடைய அடிப்படை தனிமநிலை ஆலசன் நீரிய ஊடகத்தில் அமில அல்லது கார நிபந்தனைகளுக்கு உட்பட்டு இவ்வினை மேற்கொள்ளப்படுகிறது. இவ்வழியில், குளோரைடு, புரோமைடு, மற்றும் அயோடைடு (ஆனால் குறிப்பாக புளோரைடு இல்லை) போன்றவற்றை கீட்டோனின் ஆல்பா நிலையில் தேர்ந்தெடுத்து நிறுவ முடியும்.

அசிட்டிக் அமிலத்தில்

Reaction mechanism for the bromination of acetone while in the presence of acetic acid.Reaction mechanism for the bromination of acetone while in the presence of acetic acid.
நீரிய சோடியம் ஐதராக்சைடில்,

Reaction mechanism for the bromination of acetone while in the presence of aqueous NaOH.Reaction mechanism for the bromination of acetone while in the presence of aqueous NaOH.
ஒரு கீட்டோனின் கார்பனைல் தொகுதி ஆல்பாநிலையில் எளிமையாக ஆலசனேற்றம் செய்யமுடியும். ஏனெனில் காரக் கரைசலாக இருப்பின் ஓர் ஈனோலேட்டும், அமிலக் கரைசலாக இருப்பின் ஓர் ஈனோலும் உருவாகும் வாய்ப்பு இருக்கிறது. அமிலம் அல்லது காரச் சூழலில் அசிட்டோனை புரோமினேற்றம் செய்து புரோமோ அசிட்டோன் தயாரிக்கப்படும் வினையை ஆல்பா ஆலசனேற்றத்திற்கு உதாரணமாகக் கூறலாம்.
வழக்கமாக அமிலக் கரைசலில் ஒரேயொரு ஆல்பா ஐதரசன் மட்டுமே ஆலசனால் மாற்றீடு செய்யப்படும். ஏனெனில், முதலாவது ஆலசனேற்றத்தைவிட, அடுத்தடுத்தடுத்த ஆலசனேற்றங்களின் வேகம் குறைவாகும். கார்பனைல் ஆக்சிசனின் காரத்தன்மையை ஆலசன் குறைத்து விடுவதால் புரோட்டானேற்றத்திற்கு சாதகமாக இருப்பதில்லை. எனினும், காரக் கரைசலில் தொகுப்பிற்குரிய எலக்ட்ரானை ஆலசன் எடுத்துக் கொள்வதால் ஐதரசன் அணுக்கள் அதிக அமிலத்தன்மையுடன் எஞ்சியிருக்கின்றன. இவை அடுத்தடுத்த அடுத்தடுத்த ஆலசனேற்றத்தை விரைவாக்குகின்றன.

மெத்தில் கீட்டோன்களைப் பொருத்தவரையில் பெரும்பாலும் இவ்வினையில் மூவாலைடு உருவாக்கப்படுகிறது. இச்சேர்மம் தண்ணீருடன் சேர்ந்து விரைவான பதிலீட்டு வினைக்கு உட்பட்டு கார்பாக்சிலேட்டாக உருவாகிறது. இவ்வினை ஆலோபார்ம் வினை என்ற பெயரால் அழைக்கப்படுகிறது.

மேற்கோள்கள்
-----------

1. ↑  "Organic Chemistry" Fifth Edition, by Paula Yurkanis Bruice. Pearson Prentice Hall, Upper Saddle River, NJ, 2007
காந்தி கடைத்தெரு பகுதி
**காந்தி கடைத்தெரு** *(Gandhi Bazaar)* இந்தியாவின் கர்நாடக மாநிலத் தலைநகரம் பெங்களூரில் உள்ள பசவனகுடியில் இருக்கும் ஒரு பரபரப்பான சந்தைப் பகுதியாகும். முக்கியமாக மலர் மற்றும் சுவையூட்டுப் பொருள்கள் இங்கு கூவி விற்கப்படுகின்றன. பெங்களூர் நகரின் மிகப் பழமையான பகுதிகளில் ஒன்றான காந்தி கடைத்தெரு பாரம்பரியமானது மற்றும் பழமைவாதமானது என்று கூறப்படுகிறது. பழம், காய்கறி மற்றும் துணி கடைகள்; மற்றும் 1943 ஆம் ஆண்டில் தொடங்கப்பட்ட வித்யார்த்தி பவன் போன்ற உணவகங்கள் உட்பட இப்பகுதியில் பல கோயில்களும் உள்ளன. சந்தை பொதுவாக காலை 6 மணி முதல் இரவு 9 மணி வரை செயல்படுகிறது, பூசை பொருட்களை வாங்குவதற்கான திருவிழா காலங்களில் கூட்டம் அதிகரிக்கும். பசவனகுடியின் வர்த்தக மையமாகவும் பெங்களூர் நகரத்தின் மிகப் பழமையான வணிக நிலையங்களைக் கொண்டுள்ள பகுதியாகவும் உள்ள டி.வி.குண்டப்பா சாலை காந்தி கடைத்தெரு வழியாகச் செல்கிறது.

கன்னட எழுத்தாளர் மசுத்தி வெங்கடேச அய்யங்கார் இவ்வட்டாரத்தில் வசிக்கின்றார்.

மேற்கோள்கள்
-----------

1. ↑  Ranganna, Akhila (5 March 2017). "The grand old Gandhi Bazaar". *Bangalore Mirror*.. பார்த்த நாள்: 8 August 2017.
2. 1 2  Ganesh, Deepa (6 January 2014). "Their dose tastes of nostalgia". *The Hindu*.. பார்த்த நாள்: 8 August 2017.
3. ↑  "Basavanagudi: Interesting places to explore". *My Bangalore*. 29 September 2010 இம் மூலத்தில் இருந்து 8 ஆகஸ்ட் 2017 அன்று. பரணிடப்பட்டது... பார்த்த நாள்: 8 August 2017.
4. ↑  Ram, Theja (6 June 2017). "From Lavelle to Jayachamarajendra, ever wondered who Bengaluru's famous roads are named after?". *The News Minute*.. பார்த்த நாள்: 8 August 2017.
Historic site in தமிழ்நாடு, இந்தியாவார்ப்புரு:SHORTDESC:Historic site in தமிழ்நாடு, இந்தியா
**குன்றக்குடி ஆதீனம்** அல்லது **குன்றக்குடி திருவண்ணாமலை ஆதீனம்** (**Tiruvannamalai Adheenam,** or **Kunnakudi Tiruvannamalai Mutt Adikam** or **Kunnakudi Adheenam**) தமிழ்நாட்டின் சிவகங்கை மாவட்டம், திருப்பத்தூர் வட்டம், குன்றக்குடியில் அமைந்த 500 ஆண்டு கால பழையான சைவ சித்தாந்த மடம் ஆகும். இம்மடத்தின் ஆதீனமாக இருந்தவர் புகழ்பெற்ற குன்றக்குடி அடிகள் ஆவார். குன்றக்குடி ஆதீனத்தின் 45 மடாதியாக இருந்த குன்றக்குடி அடிகள் 15 ஏப்ரல் 1995 அன்று முக்தி அடைந்த பின்னர், தற்போது தவத்திரு குன்றக்குடி பொன்னம்பல அடிகளார் இந்த ஆதீனத்தின் 46வது மடாதியாக உள்ளார்.

வரலாறு
------

இந்த ஆதீனம் தமிழகத்தில் சைவமும் தமிழும் ஒருங்கே வளர்க்க கட்டமைக்கப்பட்ட பக்தி இலக்கிய கால ஆதீனங்களில் முதன்மையானது ஆகும். இவ்வாதீனம் கி.பி 11ஆம் நூற்றாண்டில் திருவண்ணாமலையில் நிறுவப்பட்டது ஆகும். கி.பி 19ம் நூற்றாண்டில் இராமேசுவரத்திற்கு வந்த திருவண்ணாமலை ஆதீன குருமாகசன்னிதானத்தை  இராமநாதபுர சேதுபதி மன்னர் கேட்டுக்கொண்டதின் பெயரில் அப்பொழுதில் இருந்து காரைக்குடி அருகில் உள்ள குன்றக்குடியில் நிறுவப்பட்டு, இன்றுவரை அங்கேயே திகழ்ந்து வருகிறது.
வேளாள மரபில் இந்த அதீனம், மயிலம் பொம்மபுர ஆதீனத்தோடு துளுவ வேளாளர் பிரிவினர்க்கு பாத்தியப்பட்டது ஆகும்.

சமூக சீர்த்திருத்தம்
--------------------

திருவண்ணாமலை ஆதீனத்தின் மறைந்த குருமகாசந்நிதானம் தவத்திரு. குன்றக்குடி அடிகளார் அவர்கள், சமூக சீர்த்திருத்தர் தந்தை பெரியார் அவர்களோடு இணக்கமான நட்புடன் பழகியவர். மக்களிடம் புரையோடிய சாதி இருக்கங்களையும், மூட நம்பிக்கைகளையும் நீக்க அரும்பாடுபட்டவர்.

அருகில் அமைந்த இடங்கள்
----------------------

* குன்றக்குடி முருகன் கோயில்
* குன்றக்குடி குடைவரை கோயில்
* பிள்ளையார்பட்டி கற்பக விநாயகர் கோயில்

இதனையும் காண்க
--------------

* குன்றக்குடி அடிகள்
* ஆதீனம்
* தருமை ஆதீனம்
* திருவாவடுதுறை ஆதீனம்
* திருப்பனந்தாள் காசிமடம்
* மதுரை ஆதீனம்
* மயிலம் பொம்மபுர ஆதீனம்

மேற்கோள்கள்
-----------

1. ↑  "The atheist and the saint" (in en-IN). 2016-09-16. .
2. ↑  குன்றக்குடி திருவண்ணாமலை ஆதீனம்: 695-வது மகா குரு பூசை விழா
3. ↑  குன்றக்குடி ஆதீன வரலாறு
4. ↑  *Monasteries in South India* .P.21.Swami Swahananda
கருடபஞ்சமிக்கு முன்பு சதுர்த்தி திதி அமையும் நாள் **நாகசதுர்த்தி** நாளாகும்.  இந்நாளைப் பற்றி சதுர்வாக சிந்தாமணி எனும் நூலில் குறிப்பிடப்பட்டுள்ளது. பாற்கடலிருந்து வெளிவந்த ஆலகாலத்தினை சிவபெருமான் உண்ட தினமாக இந்நாள் கருதப்படுகிறது. கருநாடக மாநிலத்தில் இந்நாளில் தம்பிட்டு எனும் உணவுப்பொருளை தயார் செய்து இறைவனுக்குப் படைக்கின்றார்கள். 

நாகர்களுக்கு கல்லால் உருவம் அமைத்து செய்யப்படும் வழிபாடு குறித்தான ஓவியம்
இந்நாளில் அட்ட நாகங்களான வாசுகி, இரட்சகன், காளிங்கன், மணிபத்ரன், சராவதன், திருதராட்டிரன், கார்க்கோடகன், தனஞ்சயன் ஆகியவர்களை வணங்க வேண்டும். நாக தேசத்திற்காக இந்த நாளில் நாக கற்களை வழிபடுதல், புற்றுக்கு பால் ஊற்றுதல் போன்ற சடங்குகளை செய்கின்றனர். 

இராகு கேது தோசங்களால் திருமணம் நடக்காதவர்கள், குழந்தை பாக்கியம் இல்லாதவர்கள் இந்த நாகங்களை வழிபடுகின்றனர். நாகப்பிரதிகளுக்கு புது துணி கட்டி பாலால் அபிசேகம் செய்கின்றனர். சிலர் அருகிலுள்ள நீர் நிலைகளிலிருந்து நீரெடுத்துவந்து அவைகளுக்கு அபிசேகம் செய்கின்றார்கள்.

ஆடி அல்லது ஆவணி வளர்பிறை சதுர்த்தியை நாக சதுர்த்தி என்கின்றனர். இந்தநாளில் விரதமிருந்து நாகப் பிரதிகளுக்கு பூசை செய்கின்றனர். இந்த விரதத்தினை நாகசதுர்த்தி விரதம் என்கின்றனர். 

நாகங்கள் தீண்டி இறந்த சகோதர்களுக்கு உயிர் தர ஒரு பெண் நாகராசனை வேண்டிக்கொண்டாள். அவரது வேண்டுகோளுக்காக அவளது சகோதர்களை நாகராசன் உயிர்ப்பித்த நிகழ்வினை தொன்மமாக கருதுகிறார்கள்.

கோயில்கள்
---------

இந்த நாகசதுர்த்தி நாளில் நாகர் கோயில் நாகராசா கோயில், பரமக்குடி நயினார் கோயில், நாகப்பட்டினம் நாகநாதர் கோயில் மற்றும் கும்பகோணம் நாகநாதர் கோயில் போன்றவற்றில் சிறப்பு வழிபாடுகள் செய்யப்படுகின்றன.

ஆதாரங்கள்
---------

1. ↑  தினமலர் பக்திமலர் 13.08.2015 பக்கம் 3
2. ↑  "புத்திரபாக்கியம் மற்றும் குழந்தைகளுக்கு ஆயுள் விருத்தி தரும் நாக சதுர்த்தி!". .
3. ↑  "இன்று நாக சதுர்த்தி விரதம் !". .
**இராம்சந்திரா நர்கர் சித்தல்கர்** (**Ramchandra Narhar Chitalkar)** (12 ஜனவரி 1918 - 5 ஜனவரி 1982), **சி. ராம்சந்திரா** அல்லது **சித்தால்கர்** அல்லது **அன்னா சாகிப்** என்றும் அழைக்கப்படும் இவர், ஓர் இந்திய இசை இயக்குனரும் மற்றும் பின்னணி பாடகரும் ஆவார்.  

ஓர் இசையமைப்பாளராக, இவர் பெரும்பாலும் சி. ராம்சந்திரா என்ற பெயரைப் பயன்படுத்தினார். இருப்பினும் சிலபடங்களில் அண்ணா சாகிப், ராம் சித்தால்கர் மற்றும் சியாமு என்ற பெயரையும் பயன்படுத்தினார். மேலும், ஆர். என். சிதால்கர் என்ற பெயரில் மராத்தி திரைப்படங்களில் அடிக்கடி பாடி நடித்தார். இடையிடையே பின்னணிப் பாடகராக தனது வாழ்க்கைக்கு இவர் தனது குடும்பப்பெயரான சித்தால்கர் மட்டுமே பயன்படுத்தினார். *ஆசாத்* (1955) திரைப்படத்தில் "கிட்னா ஹசீன் ஹை மௌசம்" மற்றும் *அல்பேலாவில்* (1951) "ஷோலா ஜோ பட்கே" போன்ற புகழ்பெற்ற சில பாடல்களை பாடகி லதா மங்கேஷ்கருடன் இணைந்து பாடியுள்ளார். 

கவிஞர் பிரதீப் எழுதி லதா மங்கேஷ்கர் பாடிய *" ஏ மேரே வதன் கே லோகன் "என்ற* மிகவும் பிரபலமான தேசபக்தி பாடல் ராம்சந்திராவின் இசையமைப்பில் வெளிவந்தது.  பின்னர் 1963 குடியரசு தினத்தன்று புதுதில்லியில் உள்ள தேசிய மைதானத்தில் ஜவகர்லால் நேரு முன்னிலையில் லதா மங்கேஷ்கர் அவர்களால் நேரடியாகவும் நிகழ்த்தப்பட்டது. பாடலைக் கேட்ட ஜவகர்லால் நேரு மிகவும் உணர்ச்சிவசப்பட்டதாகவும் அவரது கண்ணில் கண்ணீர் வந்தது.  27 ஜனவரி 2014 அன்று, லதா மங்கேஷ்கருக்கு இந்தப் பாடலின் 51வது ஆண்டு நினைவாக மும்பையில் குசராத்தின் அப்போதைய முதல்வர் நரேந்திர மோடியால் பாராட்டு தெரிவிக்கப்பட்டது.

சி. ராம்சந்திரா தனது 64வது பிறந்தநாளுக்கு ஒரு வாரத்திற்கு முன்பு, 5 ஜனவரி 1982 அன்று இந்தியாவின் மும்பையில் இறந்தார்.

மேற்கோள்கள்
-----------

வெளி இணைப்புகள்
---------------


1. ↑  C Ramchandra - Music Director Indian Cinema Heritage Foundation website, Retrieved 12 January 2022
2. 1 2 3 4  C. Ramchandra (profile) MySwar.com website, Retrieved 12 January 2022
3. ↑  Param Arunachalam (2 January 2016). "Bollywood Retrospect: Composer C Ramchandra's 10 most memorable songs". *DNA India website*. .
**ஆத்திரேலிய விளையாட்டுக் கட்சி** (Australian Sports Party) என்பது ஆத்திரேலியாவின் பதிவு செய்யப்பட்ட கூட்டாட்சி அரசியல் கட்சியாகும். 2013 இல் உருவாக்கப்பட்ட இது அதிகாரப்பூர்வமாக ஆகஸ்ட் 2015 இல் பதிவு நீக்கப்பட்டது  "ஒவ்வொரு ஆத்திரேலியனும் விளையாட்டு மற்றும் பொழுதுபோக்கில் ஈடுபடுவதை ஒரு வலுவான சமூகத்தில் ஆரோக்கியமான மற்றும் சுவாரசியமாக வாழ்வதற்கு உதவ வேண்டும்" என்பதே இதன் நோக்கமாகும்.  இது 2013 ஆம் ஆண்டு ஆத்திரேலிய செனட் அவை தேர்தலில் போட்டியிட்டது. மேற்கு ஆத்திரேலியாவின் செனட்டராக வெய்ன் திரோபுலிச் தேர்ந்தெடுக்கப்பட்டார்.

மேற்கோள்கள்
-----------

1. ↑  The Australian Sports Party at Australian Electoral Commission, 7 August 2015
2. ↑  About Us பரணிடப்பட்டது ஆகத்து 23, 2013 at the வந்தவழி இயந்திரம்
3. ↑  Senate Results: Western Australia
4. ↑  Bitter dispute erupts over Senate preferences in Queensland: ABC 5 September 2013
5. ↑  Alliance of micro parties boosts odds for likes of One Nation or Shooters and Fishers gaining Senate spot through preferences: Daily Telegraph 5 September 2013
**அமலெந்து டே** (*Amalendu De*, 1929 - 16 மே 2014) என்பவர் வரலாற்றாசிரியர் ஆவார். ஜாதவ்பூர் பல்கலைக்கழக குருநானக் பேராசிரியராக இருந்தவர். வாணாளில் பெரும்பகுதியை ஜாதவ்பூர் பல்கலைக் கழக ஆசிரியராகப் பணியில் கழித்த அமலெந்து டே இந்திய விடுதலைப் போராட்ட வரலாற்று ஆய்வில் வல்லுநராகக் கருதப்படுகிறார். கொல்கத்தா ஆசியாட்டிக் சொசைட்டியின் தலைவராகவும் இருந்தார்.

வாழ்க்கைக்குறிப்பு
------------------

தற்போதைய வங்காளதேசத்தில் உள்ள மதரிபூர் என்னும் ஊரில் பிறந்தவர் அமலெந்து டே. நசீமா பானு என்னும் முசுலிம் பெண்ணைத் திருமணம் செய்து கொண்டார்.

நூல் ஆக்கம்
-----------

மதத்தின் அடிப்படையில் இந்தியா பிளவுண்டதைக் கண்டு வருந்தினார். இந்திய சீன நட்புறவு வளர்ந்து தழைக்க வேண்டும் என்னும் கருத்தை வலியுறுத்தினார். இந்தியாவும் சீனாவும் இணக்கத்துடன் இருந்தால் உலக அமைதிக்கு வழி வகுக்க முடியும் 
1938இல் இந்திய மருத்துவக் குழு சீனப் பயணம் செய்தது குறித்து ஒரு நூல் எழுதினார். 19 ஆம் நூற்றாண்டில் வங்கத்தில் இருந்த பிரிவினைவாதம், அதன் மூலக் காரணம், அந்தக் காலகட்டத்தில் வங்காளத்தில் நிலவிய அறிவார்ந்த நிலைமை ஆகியவற்றைப் பற்றி ஒரு நூல் எழுதினார். இந்திய விடுதலைப் போராட்டத்தில் அனுசீலன் சமிதி என்னும் அமைப்பின் பங்களிப்புக் குறித்தும் எழுதினார்.

பதவிகளும் பொறுப்புகளும்
-----------------------

இந்திய சீன நட்புறவுக் கழக பொதுச் செயலாளராகவும் துவாரகநாத் கோட்னிஸ் நினைவுக் குழுவின் தலைவராகவும் ஆனார்.
1982 இல் அலிகாரில் நிகழ்ந்த இந்திய வரலாற்றுப் பேராயத்தின் தலைவராகத் தேர்ந்தெடுக்கப்பட்டார். 
கொல்கத்தா பல்கலைக் கழக தேசிய ஒருமைப்பாட்டு மையம், தாரா சிக்கோ ராம்மோகன் சொசைட்டி ஆகிய அமைப்புகளின் வாயிலாக மத நல்லிணக்கத்தையும் நாட்டு ஒருமைப்பாட்டையும் வலியுறுத்தி நூல்கள் எழுதினார்.

மறைவு
-----

மே 16, 2014 அன்று தனது 85ஆவது அகவையில் மரணமடைந்தார். இவருடைய விருப்பப்படி இவர் மறைவுக்குப்பின் இவரது உடல் கொல்கத்தாவில் உள்ள ஆர்.ஜி.கர் மருத்துவக்கல்லூரி மருத்துவமனைக்கு கொடை அளிக்கப்பட்டது.

உசாத்துணை
---------

* Introduction to the early correspondence of the Asiatic Society (1766-1835)

மேற்கோள்கள்
-----------

1. 1 2  "Lest We Forget". *Mainstream* **LII** (28). 5 July 2014.. பார்த்த நாள்: 2016-01-13.
2. ↑  Historian Amalendu De passes away
**பாபவர் காலன்** (*Bapawar Kalan*) என்பது இந்திய மாநிலமான இராசத்தானின் தென்கிழக்கு பகுதியில் அமைந்துள்ள ஒரு சிறிய நகரமாகும். கோட்டா மாவட்டத் தலைமையகத்திலிருந்து தெற்கே 37 கிலோமீட்டர் தொலைவில் இந்நகரம் அமைந்துள்ளது. ஓர் இரயில் நிலையம், மருத்துவமனை, பள்ளிகள், சந்தைகள் மற்றும் போக்குவரத்துக்கான சாலைகள் ஆகியவை பாபவர் காலன் நகரத்தில் உள்ளன. இந்நகரத்தின் மக்கள் முதன்மையாக விவசாயதை நம்பி விவசாயம் தொடர்பான நடவடிக்கைகளில் ஈடுபடுகின்றனர். இக்கிராமத்தின் மொத்த புவியியல் பரப்பளவு 1374.96 எக்டேராகும். சங்கோட்டு நகரம் அனைத்து முக்கிய பொருளாதார நடவடிக்கைகளுக்கும் பாபவர் காலனுக்கு அருகிலுள்ள நகரமாகும். சங்கோட்டு நகரம் தோராயமாக 16 கிமீ தொலைவில் உள்ளது.

கல்வியறிவு
----------

பாபவர் காலனில் வாழும் மக்களின் கல்வியறிவு விகிதங்களில் பாலின இடைவெளி உள்ளது. ஆண்களின் கல்வியறிவு 87.21% ஆக உள்ளது, பெண்களின் கல்வியறிவு 61.10% ஆக உள்ளது.

| நகரம் | கல்வியறிவு விகிதம் (2011) | ஆண்களின் கல்வியறிவு | பெண்களின் கல்வியறிவு |
| --- | --- | --- | --- |
| பாபவர் காலன் | 74.69% | 87.21% | 61.10% |

மக்கள் தொகை
-----------

2011 ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, பாபவர் காலன் நகரத்தில் 3,729 ஆண்களும், 3,441 பெண்களும் என மொத்த மக்கள் தொகை 7,170 ஆக இருந்தது. இங்கு மொத்தம் 1,416 குடும்பங்கள் வசிக்கின்றன.

மேற்கோள்கள்
-----------

1. 1 2 3  "Bapawar Kalan Village Population - Sangod - Kota, Rajasthan". .
2. ↑  "BAPAWAR KALAN Village BAPAWAR KALA Panchayat SANGOD Block, Kota, Rajasthan India BrandBharat.com". .
**மகரிஷி** **பிருகு**, சப்தரிசிகளுள் ஒருவர். பிரம்மதேவரால் தன் படைக்கும் தொழிலில் உதவி புரிவதற்காக உருவாக்கப்பட்ட பிரஜாபதியில் ஒருவர். அவரது மானசபுத்திரராகவும் கருதப்படுகிறார். ஏறக்குறைய பொ.ஊ.மு. 3000 ஆம் ஆண்டு, திரேதா யுகத்தில், இவர் எழுதிய பிருகு சம்ஹிதா எனும் நூலே சோதிட சாஸ்திரத்தின் முதல் நூலாகக்கருதப்படுகிறது. இவரது துணைவியின் பெயர் *கியாதி* ஆகும். இவர் தக்க்ஷனின் மகளாவார். இவர்களுக்கு ததா, விததா, சுக்ரன், சியவனர் என்ற மகன்களும், ஸ்ரீ என்ற மகளும் உண்டு.

பிருகு முனிவரும் சிவபெருமானும்
------------------------------

பிருகு மகரிஷி சிவபெருமான் பிரணவப் பொருள் மறக்கக் காரணமாக இருந்தவர்.

பிருகு மகரிஷி ஜீவன் முக்தனாக விரும்பி கடும்தவம் இருந்தபோது தம் தவத்திற்கு இடையூறு ஏற்படாமலிருக்க விரும்பினார். எனவே தம் தவத்தை தடுப்பவர்கள் பிரம்மஞானத்தை மறக்க வேண்டும் என்று சாபமிட்டுவிட்டு தவம் இயற்றினார். அவருடைய தவ அக்னி தேவர்களை தாக்கியது. தேவர்கள் திருமாலுடன் வந்து சிவபெருமானிடம் பிரார்த்திக்கவே, தமது திருக்கரத்தை பிருகு முனிவரின் சிரசில் வைத்து அவரது தவாக்னியை அடக்கினார் சிவபெருமான். சிவபெருமான் பிருகு முனிவரது விருப்பம் நிறைவேறும் என்று ஆசிர்வதித்தார். சிவ தரிசனம் பெற்று மகிழ்ந்த பிருகு முனிவர் தமது சாபத்தால் சிவபெருமான் பாதிக்கப்படுவாரே என்று வருந்தி தம்மை மன்னிக்க வேண்டினார். பிருகு முனிவரின் சாபத்தைத் தாம் மகிழ்வுடன் ஏற்பதாகக் கூறினார் சிவபெருமான்.இதனாலேயே பின்னர் சுவாமிமலையில் தமது புத்திரன் முருகரிடம் உபதேசம் பெற்றார் சிவபெருமான். பிருகு முனிவன் மனைவி கியாதி. இவள் அரக்கன் (தக்கன்) மகள். இவள் ஆவியைத் திருமால் கவர்ந்தார்.

மேற்கோள்கள்
-----------

1. ↑  History of Bhriru
2. 1 2  சுவாமிமலை தலவரலாறு; அருள்மிகு சுவாமிநாத சுவாமி திருக்கோயில்; சுவாமிமலை; பக்கம் 36
3. ↑      

'பிருகு என்னும் பெருந் தவன் தன் மனை  

வரு கயல் கண் கியாதி, வல் ஆசுரர்க்கு  

உருகு காதலுற, உறவாதலே  

கருதி, ஆவி கவர்ந்தனன், நேமியான். (கம்பராமாயணம் – 1. பாலகாண்டம் 7. தாடகை வதைப் படலம் 39-2)
**சியவனர்** (Chyavana) (சமக்கிருதம்: च्यवन, Cyavana) இந்து தொன்மவியலில் ஆயுர்வேத மருத்துவத்தில் புலமைப் பெற்ற வேதகால ரிஷி ஆவார். 
சப்தரிஷிகளில் ஒருவரான மகரிஷி பிருகுவின் மகனான சியவனருக்கு, உடலுக்கு புத்துணர்ச்சி ஊட்டும் மருந்தை வழங்கியமையால், அம்மருந்தை சியவனர் பெயரால் **சியவனபிரஷ்** (Chyawanprash) என இன்றும் அழைக்கப்படுகிறது.

ரிக் வேத மந்திரங்கள், வயதானவராகவும், உடல் வலுவற்றவராக இருந்த சியவன முனிவருக்கு, தேவர்களின் மருத்துவர்களான அஸ்வினி தேவர்களின் வழங்கிய மருந்தால், சியவன முனிவர் மீண்டும் இளமையையும், உடல் வலுவையும் பெற்றதாக கூறுகிறது.

குடும்பம்
---------

சியவனர் வைவஸ்வதமனுவின் மகளான ஆருஷியை மணந்து கொண்டு ஔராவான் எனும் மகனை பெற்றார். வேறு புராணங்களின் படி, வேதகால மன்னர் சர்யதியின் மகளும், வைவஸ்வத மனுவின் பேத்தியுமான சுகன்யாவை மணந்து *அப்னவவானன்* மற்றும் *தகிசன்* எனும் இரண்டு மகன்களையும், *ஹரிதா* எனும் மகளையும் பெற்றதாக உள்ளது.

மகாபாரதம் கூறும் சியவனர்
------------------------

மகாபாரதத்தின் ஆதி பருவம், அத்தியாயம் 5 & 6இன் படி, பிருகு முனிவரின் கர்ப்பிணி மனைவியான புலோமையை, ஒரு அரக்கன் வன்கொடுமை செய்ய முயலும் போது, புலோமையின் கருப்பையிலிருந்து நழுவி குழந்தை தரையில் விழுந்ததால், அக்குழந்தைக்கு சியவனன் எனப் பெயராயிற்று. வட மொழியில் *சியவனன்* அல்லது *ச்யவனன்* என்றால் *நழுவி விழுந்தவன்* என்று பொருள். ச்யவனம் என்றால் நழுவுதல் என்று பொருள்.

### சியவன முனிவரின் திருமணமும், இளமை திரும்புதலும்

  

மகாபாரதத்தின் வன பருவம், அத்தியாயம் 122 மற்றும் 123ல் சியவன முனிவருக்கும், மன்னர் சர்யாதியின் மகள் சுகன்யாவிற்கும் நடந்த திருமணம், அஸ்வினி தேவர்களால் சியவனரின் முதுமை நீங்கி, இளமை திரும்பப் பெற்ற வரலாறும் கூறப்பட்டுள்ளது.

இதனையும் காண்க
--------------

* சுகன்யா

மேற்கோள்கள்
-----------

1. ↑  Chyawanprash – Benefits, Ingredients, Nutrition Facts
2. ↑  Macdonnel, Arthur Anthony; Keith, Arthur Berriedale (1985) [1912]. *Vedic Index of Names and Subjects*. **Vol. 1**. Delhi: Motilal Banarsidass. பக். 264–5. பன்னாட்டுத் தரப்புத்தக எண்:81-208-1332-4. .
3. ↑  "VAIVASVATA MANU" இம் மூலத்தில் இருந்து 2016-04-08 அன்று. பரணிடப்பட்டது.. .
4. ↑  Pargiter, F.E. (1922, reprint 1972). *Ancient Indian Historical Tradition*, Delhi: Motilal Banarsidass, pp.193-7
5. ↑  சியவனன் பிறப்பு! | ஆதிபர்வம் - பகுதி 6
6. ↑  O'Flaherty, Wendy Doniger (1988). *The Origins of Evil in Hindu Mythology*. Delhi: Motilal Banarsidass. பக். 304. பன்னாட்டுத் தரப்புத்தக எண்:81-208-0386-8. .
7. ↑  சுகன்யாவை மணந்த சியவனர்
8. ↑  இளமையைப் பெற்ற சியவனர் - வனபர்வம் பகுதி 123
**பட்டுப்பூச்சி**யின் வாழ்க்கை சுழற்சியானது 6-8 வாரங்களில் முடிவடைந்துவிடும். இப்பூச்சியை அந்துப்பூச்சி என்றும் அழைப்பார்கள்.

உடல் அமைப்பு
------------

பட்டுப்பூச்சி வெளிறிய நிறத்தில், சுமார் 2.5. செ.மீ நீளத்திலும் ,மிகவும் சோர்வாகவும் காணப்படும். அவற்றின் உடல்பாகம் நல்ல தடிமனாகவும், இறக்கைகள் பலவீனமாகவும் இருப்பதால் இவற்றால் பறக்கமுடிவதில்லை.

வளர்ச்சி நிலைகள்
----------------

ஒரு பெண் பட்டுப்பூச்சி 300-400 வரை பழுப்பு கலந்த வெண்மை நிற, கோள வடிவிலான முட்டைகளை குவியலாக இடும். அதன் பிறகு இப்பூச்சிகள் 2 அல்லது 3 நாட்கள் மட்டுமே உயிரோடு இருக்கும். முட்டைகளில் இருந்து 8-12 நாட்களில் சுமார் 3 மி.மீ. நீளமுள்ள, கருமை நிறம் கொண்ட இளம் புழுக்கள் வெளிவரும். அவை வளர்ச்சியடையும் போது 4 முறை தோல் உரிக்கும்.முழு வளர்ச்சியடைந்த புழுக்கள் சுமார் 5 செ.மீ. நீளத்திலும், உருளை வடிவத்திலும், மஞ்சள் கலந்த வெண்மை நிறத்திலும் காணப்படும். 
புழுப்பருவம் 30-40 நாட்கள் வரை நீடிக்கும். முழு வளர்ச்சியடைந்த புழு தொடர்ச்சியான ஒரே பட்டு நூல் இழையினால் நீள்வட்ட வடிவில் கூடு கட்டி அதனுள் கூட்டுப்புழுவாக மாறும். கூடு கட்டி முடிக்க 1 அல்லது 2 நாட்கள் ஆகும். குக்கூன் என்று அழைக்கப்படும் கூடு வெண்மை நிறத்தில் இருக்கும். கூட்டுப்புழுவில் இருந்து 10-12 நாட்களில் பட்டுப்பூச்சி வெளிவரும். பட்டுப்பூச்சியின் வாழ்க்கை 6-8 வாரங்களில் முடிவடைந்து விடும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்" இம் மூலத்தில் இருந்து 2012-05-07 அன்று. பரணிடப்பட்டது.. .
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2016-04-14 அன்று. பரணிடப்பட்டது.. .
**எல். கே. திரிபாதி** (*L.K. Tripathy*) இந்தியாவின் ஒடிசா மாநிலத்தை சேர்ந்தவர். 1971-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.

அரசுப் பணிகள்
-------------

1971 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த என். நாராயணனின் பணி இடமாற்றத்திற்கு பின்னர் தமிழகத்தின் 37-வது தலைமைச் செயலாளராக 15 மே 2006 அன்று பொறுப்பேற்றார். 2008-ம் ஆண்டு அகத்து 31-ம் தேதி பணியில் இருந்து ஓய்வு பெற்றார். இதைத் தொடர்ந்து, அவர் தனது சொந்த மாநிலமான ஒடிசாவுக்குச் சென்றார். அங்கேயே தனது ஓய்வுக் காலத்தை கழித்து வந்தவர் தனது 64 வயதில் உடல்நலக் குறைவு காரணமாக 12 மார்ச் 2013 அன்று காலமானார்

மேற்கோள்கள்
-----------

1. ↑   *காலமானார் முன்னாள் தலைமைச் செயலாளர் எல். கே. திரிபாதி*. தினமணி நாளிதழ். 12 மார்ச் 2013. .
2. ↑   *L.K. Tripathy dead*. The Hindu. 12 march 2013. .
3. ↑   *TN Govt appoints new Chief Secy, DGP*. The Hindu Business Line. 23 April 2011. .
1949 ஆம் ஆண்டு சூன் மாதம் 14 ஆம் தேதியில் அமெரிக்காவின் நியூ மெக்சிகோ மாநிலத்தின் ஓலோமன் விமானப்படை தளத்தில் இருந்து வி-2 ஏவுதல் எண். 47 ஏவுகணையானது விண்வெளியில் முதல் விலங்கும் முதல் பாலூட்டியுமான ஆல்பர்ட்டு II குரங்கை ஏற்றிச் சென்றது.
**ஆல்பர்ட்டு II (குரங்கு)** (*Albert II (monkey*)) 1949 ஆம் ஆண்டு சூன் மாதம் 14 ஆம் தேதியன்று வி2-ஏவுகணை மூலம் விண்வெளிக்கு அனுப்பப்பட்ட உலகின் பழமையான குரங்கு வகை பாலூட்டிகளில் ஒன்றாகும். அமெரிக்கா நாட்டின் நியூமெக்சிகோ மாநிலத்தின் தளத்திலிருந்து வி2- ஏவுகணை செலுத்தப்பட்டது. ஏவுகணை 83 மைல்கள் (134 கிமீ) பயணம் செய்து உயரத்தை அடைந்தது. ஆல்பர்ட்டு மீண்டும் புவிக்குள் நுழையும் போது வான்குடை செயலிழந்ததால் விண்கலம் அதிக வேகத்தில் தரையில் மோதியதால் இறந்தது. ஆல்பர்ட்டின் சுவாசம் மற்றும் இருதயவியல் தரவுகள் தாக்கத்தின் தருணம் வரை பதிவு செய்யப்பட்டிருந்தது.

ஆல்பர்ட் II இன் விமானம், அலமோகோர்டோ விமானப்படை ஏவுகணை மேம்பாட்டு மையத்தால் வழி நடத்தப்பட்டு, ஓலோமன் விமானப்படைத் தளத்தின் உதவியுடன் செயற்படுத்தப்பட்டது. ஏனெனில் முன்னதாக 1948 ஆம் ஆண்டு ஆல்பர்ட்டு I (குரங்கு)" அனுப்பும் திட்டம் ஏவுகணை எண் 37" என நியமிக்கப்பட்ட வி-2 ஏவுகணை 39 மைல்கள் (62 கிமீ) பயணம் செய்து இடை வளிமண்டல அடுக்கு உயரத்தை அடைந்து தோல்வியடைந்தது. எனவே ஆல்பர்ட் I திட்டத்தில் அனுபவித்த நெருக்கடியான பகுதிகளை விரிவுபடுத்துவதற்காக விமானங்களுக்கு இடையே விண்கலம் மறுவடிவமைப்பு செய்யப்பட்டது.

முன்னதாக விண்வெளிக்கு அனுப்பப்பட்ட உயிரினங்கள்
----------------------------------------------

ஆல்பர்ட் II திட்டத்திற்கு முன் விண்வெளிக்கு அனுப்பப்பட்ட ஒரே உயிரினம் பழ ஈக்கள் மட்டுமேயாகும். பிப்ரவரி 20, 1947 ஆம் ஆண்டு பிப்ரவரி மாதம் 20ஆம் தேதியன்று வி-2 ஏவுகணை மூலம் துணை விமானத்தில் இவை அமெரிக்காவால் அனுப்பப்பட்டன. ஈக்கள் உயிருடன் மீட்கப்பட்டன.

மேலும் காண்க
------------

* விண்வெளியில் விலங்குகள்
* லைக்கா (நாய்)
* ஆல்பர்ட்டு I (குரங்கு)

மேற்கோள்கள்
-----------

1. ↑  Monkeys in Space: A Brief Spaceflight History
2. ↑  Beischer, DE; Fregly, AR (1962). "Animals and man in space. A chronology and annotated bibliography through the year 1960.". *US Naval School of Aviation Medicine* **ONR TR ACR-64** (AD0272581).. பார்த்த நாள்: June 14, 2011.
3. ↑  "The Beginnings of Research in Space Biology at the Air Force Missile Development Center, 1946–1952". *History of Research in Space Biology and Biodynamics* (NASA). January 1958. .
Offices, Commercial Space, Mall, Public Space, Residential, Hotel in டெல் அவீவ், இசுரேல்வார்ப்புரு:SHORTDESC:Offices, Commercial Space, Mall, Public Space, Residential, Hotel in டெல் அவீவ், இசுரேல்
**அஸ்ரியேலி நிலையம்** (*Azrieli Center*) என்பது டெல் அவீவிலுள்ள ஓர் வானளாவி தொகுதி. இதன் அடியில் பாரிய பேரங்காடி உள்ளது.
இந்நிலையம் உண்மையில ஓர் இசுரேலிய அமெரிக்கரால் வடிவமைக்கப்பட்டது. பின்னர் டேவிட் அஸ்ரியேலி என்பவரினால் இதன் வடிவம் முற்றுப் பெற்று அவருடைய பெயரையே இந்நிலையம் பெயரிடப்பட்டுள்ளது.

இடம்
----

அஸ்ரியேலி நிலையம் 34,500 சதுர மீட்டர் பரப்பில் டெல் அவீவில் அமைந்துள்ளது. இவ்விடம் முன்னர் குவிக்கும் வாகன தரிப்பிடமாக இருந்தது. $350,000,000 மதிப்புள்ள நிகழ்ச்சித் திட்டம் அவ்விடத்திற்கு புத்துயிர் அளித்தது.

உசாத்துணை
---------

1. ↑  Yudelman, Michal (1998-04-01). "Tel Aviv's Azrieli Center opens to the public". *Jerusalem Post*. . 
[*தொடர்பிழந்த இணைப்பு*]

வெளி இணைப்பு
------------

விக்கிமீடியா பொதுவகத்தில்,  
 ***Azriely Towers***   
என்பதின் ஊடகங்கள் உள்ளன. 

* Catch up for Tower 3 - World Architecture News
**என். அனிருதன்** (*N. Anirudhan*) இந்தியாவைச் சேர்ந்த ஓர் அரசியல்வாதியாவார். 1943 ஆம் ஆண்டு செப்டம்பர் மாதம் 20 ஆம் தேதியன்று என். நாராயணன் மற்றும் நானி அம்மா தம்பதியருக்கு மகனாக இவர் பிறந்தார். வரலாறு பாடத்தில் இளங்கலை பட்டமும் சட்டப் பாடத்தில் இள நிலை பட்டமும் பெற்று வழக்கறிஞரானார். பி. ஆர். சுலேகா என்ற பெண்ணை திருமணம் செய்து கொண்டார். 

முன்னதாக 1998 ஆம் ஆண்டு நடைபெற்ற இடைத் தேர்தலில் போட்டியிட்டு இவர் கேரள சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

கேரள மாநில அரசியலில் இவர் இந்தியப் பொதுவுடமைக் கட்சியின் உறுப்பினராகச் செயல்பட்டார். 10 ஆவது மற்றும் 12ஆவது கேரள சட்டமன்றத்தில் சத்தன்னூர் தொகுதியை அனிருதன் பிரதிநிதித்துவப்படுத்தினார். இந்தியப் பொதுவுடைமைக் கட்சியின் தேசிய குழுவிலும் இவர் உறுப்பினராக உள்ளார்.

மேற்கோள்கள்
-----------

1. ↑  "സിപിഐ കൊല്ലം ജില്ലാ സെക്രട്ടറി എൻ. അനിരുദ്ധൻ തന്നെ; കാനം വിഭാഗത്തിന് തിരിച്ചടി", *ManoramaOnline* (in மலையாளம்), retrieved 2023-11-29
2. ↑  "CPI march on Tuesday", *The Hindu* (in Indian English), 2016-11-13, ISSN 0971-751X, retrieved 2023-11-29
**பென்சோநைட்ரைல்** *(Benzonitrile)* C6H5CN,என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். அரோமாட்டிக் கரிமச் சேர்மமான இது நிறமற்ற நீர்மமாக காணப்படுகிறது. பாதாம் பருப்பின் இனிய நறுமணத்தைக் கொண்டுள்ள இச்சேர்மம், பென்சோகுவானமைன் பிசின் தயாரிக்க உதவும் முன்னோடிச் சேர்மமாகப் பயன்படுகிறது.

தயாரிப்பு
---------

தொலூயினை அம்மோனியாக்சிசனேற்றம் செய்து பென்சோநைட்ரைல் தயாரிக்கப்படுகிறது. அம்மோனியாவும் ஆக்சிசனும் சேர்ந்து ஆல்கீனுடன் நிகழ்கின்ற வினை கரிம வேதியியலில் அம்மோனியாக்சிசனேற்றம் என்றழைக்கப்படுகிறது. இத்தயாரிப்பு வினையில் தொலுயீனுடன் அம்மோனியாவும் ஆக்சிசனும் 400 முதல் 450 பாகை செல்சியசு வெப்பநிலையில் வினைபுரிகின்றன 

C6H5CH3 + 3/2 O2 + NH3 → C6H5CN + 3 H2O.
பென்சமைடை நீரிறக்கம் செய்து ஆய்வகத்தில் பென்சோநைட்ரைல் தயாரிக்கப்படுகிறது. உரோசினமுண்டு-வோன் பிரான் வினையில் புரோமோபென்சீனுடன் குப்ரசு சயனைடு அல்லது சோடியம் சையனைடு அல்லது இருமெத்தில் சல்பாக்சைடு சேர்த்தும் இதைத் தயாரிக்கலாம்.

உரோசினமுண்டு- வோன் பிரான் தொகுப்புமுறை

பயன்கள்
-------

ஒரு பயனுள்ள கரைப்பானாகவும், பல்துறைச் சேர்மங்களின் வழிப்பொருட்களைத் தயாரிக்க உதவும் முன்னோடிச் சேர்மமாகவும் பென்சோநைட்ரைல் பயன்படுகிறது. அமீன்களுடன் வினைபுரிந்து, நீராற்பகுப்பிற்குப்  பின்னர் நேரியலாகப் பதிலீடு செய்யப்பட்ட என்-பென்சமைடுகளைத் தருகிறது. ஒரு முன்னோடிச் சேர்மமாக பீனைல்மக்னீசியம் புரோமைடுடன் வினைபுரிந்து, தொடர்ந்து நிகழ்கின்ற மாற்று எசுத்தராக்கல் வினை  மூலம் Ph2C=NH உருவாகிறது. (எட்டு மி.மீ பாதரச அழுத்தத்தில் இதன் கொதி நிலை 151 பாகை செல்சியசு) 

இடைநிலைத் தனிமங்களுடன் இணைந்து அணைவுச் சேர்மங்களாக உருவாகிறது. கரிமக் கரைப்பான்களில் கரையக்கூடியதாகவும் வாய்ப்பிற்கேற்ப மாறக்கூடியதாகவும் இவ்வனைவுச் சேர்மங்கள் உள்ளன. உதாரணம் PdCl2(PhCN)2. வலிமையான ஈந்தணைவிகளால் இத்தைகைய பென்சோநைட்ரைல் ஈந்தணைவிகள் எளிதாக இடப்பெயர்ச்சி செய்யப்பட்டு பயனுள்ள செயற்கை இடைநிலைகளாக உருவாகின்றன .

வரலாறு
------

1844 ஆம் ஆண்டு எர்மான் பெயிலிங் பென்சோ நைட்ரைலைக் கண்டறிந்தார். அம்மோனியம் பென்சோயேட்டு, வெப்ப நீரிறக்கம் செய்யப்பட்டால் ஒரு விளைபொருளாக இச்சேர்மம் கிடைப்பதாக இவர் கண்டறிந்தார். ஏற்கனவே அறியப்பட்டிருந்த அம்மோனியம் பார்மேட்டில் இருந்து பார்மோநைட்ரைல் தயாரிக்கும் வினையில் இருந்து பென்சோநைட்ரைலின் கட்டமைப்பை இவர் ஊகித்து அறிந்திருந்தார். பென்சோநைட்ரைல் என்ற பெயரையும் இவர் உருவாக்கினார். நைட்ரைல் தொகுதிகளுக்கான அனைத்துச் சேர்மங்களுக்குமான பெயரையும் இபெயரிலிருந்து உருவானது .

மேற்கோள்கள்
-----------

1. ↑  Takao Maki, Kazuo Takeda "Benzoic Acid and Derivatives" in Ullmann's Encyclopedia of Industrial Chemistry 2002, Wiley-VCH, Weinheim. எஆசு:10.1002/14356007.a03\_555.
2. ↑  Cooper, F.C.; Partridge, M. W. (1963). "N-Phenylbenzamidine". *Organic Syntheses*. . ; *Collective Volume*, vol. 4, p. 769
3. ↑  Pickard, P. L.; Tolbert, T. L. (1973). "Diphenyl Ketimine". *Organic Syntheses*. . ; *Collective Volume*, vol. 5, p. 520
4. ↑  Gordon K. Anderson; Minren Lin (1990). "Bis(Benzonitrile)Dichloro Complexes of Palladium and Platinum". *Inorganic Syntheses*. Inorganic Syntheses **28**: 60–63. doi:10.1002/9780470132593.ch13. பன்னாட்டுத் தரப்புத்தக எண்:978-0-470-13259-3.
5. ↑  Hermann Fehling (1844). "Ueber die Zersetzung des benzoësauren Ammoniaks durch die Wärme". *Annalen der Chemie und Pharmacie* **49** (1): 91–97. doi:10.1002/jlac.18440490106.

புற இணைப்புகள்
--------------

* International Chemical Safety Card 1103